અમદાવાદ-મુંબઈ વચ્ચે દોડનારી બૂલેટ ટ્રેનનું ખાતમુહર્ત થવાની સાથે જ જિલ્લાના ખેડૂતોએ વિરોધ કર્યો છે. આજે ગુરૂવારે નવસારી-ગણદેવીના ખેડૂત સમાજે બૂલેટ ટ્રેનનો વિરોધ સરકાર સમક્ષ રજૂ કરી દીધો છે. જાપાનના સહયોગથી મુંબઈ અને અમદાવાદ વચ્ચે દોડનારી બૂલેટ ટ્રેનનું આજે ગુરૂવારે અમદાવાદમાં વડાપ્રધાન નરેન્દ્ર મોદી અને જાપાની વડાપ્રધાન શીન્જો આબેએ વાજતે ગાજતે ખાતમુહૂર્ત કર્યું હતું. આ બૂલેટ ટ્રેન નવસારી જિલ્લામાંથી પણ પસાર થવાની છે ત્યારે ખાતમુહૂર્તના દિવસે જ નવસારી, ગણદેવીના ખેડૂત સમાજે બૂલેટ ટ્રેન સામેનો વિરોધ નોંધાવી દીધો છે.